האפליקציה לטלפון החכם של חברת השייט, היא חלק בלתי נפרד מחוויית השייט. רוב האורחים על סיפון האונייה, ימצאו את עצמם משתמשים באפליקציה מספר פעמים ביום בכדי להזמין הופעות, לראות אילו מסעדות פתוחות, לבדוק את יתרת החשבון שלהם ועוד הרבה יותר. האפליקציה ניתנת וזמינה להורדה בחינם בחנויות האפליקציות: משתמשי אנדרואיד – Google Play משתמשי אפל – App Store   בהפעלה הראשונית של האפליקציה, תתבקשו להיכנס עם פרטי חשבון שלכם (בהתחברות ראשונית יש לפתוח חשבון חדש ולהזין כתובת אימייל וסיסמא). אין צורך בחבילת אינטרנט כדי להשתמש באפליקציה.   באמצעות האפליקציה תוכלו לבצע פעולות רבות וכן לקבל מידע מפורט, כגון: צפייה בלוח התכנון היומי - כולל אפשרות לערוך את לוח השנה הפרטי שלכם עם הפעילויות שמעניינות אתכם. ניתן גם לסנן את הפעילויות לפי קטגוריות, כגון בידור, כושר וכו' צפייה בתרשימי הסיפון של האונייה – כולל מידע על כל המתחמים והמסעדות. הזמנת חבילות ושירותים נוספים – ניתן להזמין דרך האפליקציה – מסעדות נושא, חבילות שתייה, חבילות גלישה באינטרנט, סיורי חוף ועוד. מעקב אחרי חשבון ההוצאות באונייה – באפשרותכם לעקוב בכל עת אחר ההוצאות שלכם באונייה.